Da lillebror Tias kom til verden - ikke just en drømmefødsel - Graviditet & fødsel - Jubii Debatten\nStartet af Bohprut, apr 09 2012 11:48\nSkrevet 09 april 2012 - 11:48\nJeg advarer på forhånd om, at dette bliver en meget lang beretning. Samtidig vil jeg også gerne advare om, at hvis der sidder nogen derude som er skrækslagen for, hvad en fødsel kan ende med, så er dette IKKE en beretning man skal læse.Min FB er også skrevet, for at jeg selv kan få styr på alle tankerne og de ting der skete. Nogen vil derfor nok finde den meget detaljeret.Emmas fødsel november 2009Emma er født 39+3 som følge af igangsættelse, fordi hun de sidste uger var meget mindre aktiv. Samtidig var mit blodtryk også begyndt at blive en smule højt, så derfor valgte man til sidst at sætte mig i gang. Jeg var på dette tidspunkt allerede 2 cm åben og med ½ cm livmoderhals tilbage, så det krævede ikke andet end enkelt stikpille og 12 timer før min krop begyndte at danne veer. Emma lå dog med en hånd ved ansigtet, så efter to timers hårdt arbejde med presseveer, blev hun taget med en hård cup og jeg fik en 2. grads bristning. På trods af dette var fødslen en fantastisk oplevese, og jeg glædede mig som et lille barn til jul til at skulle føde igen. Fødslen stod for mig som belønningen for 9 måneders graviditet. Jeg håbede dog meget på, at jeg denne gang kunne få oplevelsen af at gå i gang selv. Jeg var samtidig overbevist om, at en fødsel ikke kunne byde mig noget værre.Den sidste tid af graviditetenIgennem hele graviditeten var jeg meget spændt på, om kroppen også denne gang ville begynde at modnes tidligt, og jeg var også spændt på eller mere nervøs for, om vi skulle samme show igennem igen med kontroller til sidst, fordi baby var doven. Tias viste sig dog meget hurtigt at være en noget mere aktiv baby end Emma. Omkring 34+0 begynder jeg at få hyppige mens smerter og plukveer, og de bliver kun kraftigere og kraftigere som ugerne går. Da jeg er til jordemoder 36+2 viser det sig da også, at jeg er 2 fingre åben og har 1 cm livmoderhals tilbage. Hun er ret sikker på, at jeg ikke går til termin, og som det ser ud indvendigt, er hun slet ikke sikker på, at vi ses igen 14 dage senere. Til denne kontrol er mit BT desværre begyndt at blive for højt, så hun sender mig videre til tjek på afsnit for gravide på sygehuset. BT kommer dog ned efter at jeg har ligget og slappet af, og blodprøverne er også fine.Med en melding fra jm om, at hun ikke tror jeg går til termin, er det svært ikke at sætte forventerningerne op, men jeg prøver på at styre mig. Jeg er dog ret sikker på, at vi nok skal ses til kontrol igen 38+2.Pludselig er de 14 dage gået, og jeg kan nu skrive 38+2. Det er den 29. marts. Jeg er efterhånden godt brugt af dårlig søvn og generelt besvær ved at være højgravid. Jeg har en sen tid den dag, så min mor er nødt til at tage med Emma til kontrol hos ørelægen.Endnu en gang er mit BT for højt, og jeg bliver omgående sendt videre til afsnit for gravide. Min jm undersøger mig dog også indvendigt, og jeg er nu 3 cm åben, har ½ cm livmoderhals tilbage, og er særdeles moden. Hun løsner hinder uden at jeg trækker en mine. Jeg skal have taget blodprøver på sygehuset, og da laberatoriet er lukket for dagen, kan jeg vente med at tage derop til ved 18-tiden, hvor jeg så skal have taget blodprøver, når de går runde på sygehuset. Det passer mig helt fint, for så kan manden nå at komme hjem og køre med derop. Min mor skal på arbejde om aftenen, så jeg får arrangeret at hun kører Emma ud til farmor og farfar, og så kan vi hente hende der, når vi er færdige på sygehuset. Vi regner ikke med andet end at de skal tjekke BT, køre en kurve og se nogle fine blodprøver.Vel ankommet til sygehuset får jeg kørt en kurve, tjekket BT og taget blodprøver. BT falder denne gang ikke tilfredsstillende ved afslapning, og kurven bliver kørt på at tidspunkt, hvor Tias sover. Jeg fortæller jm, at han plejer at sove på dette tidspunkt, men de vil for en sikkerheds skyld gerne have en kurve, hvor han møffer lidt rundt. Vi bliver derfor sendt ud at gå, mens vi venter på blodprøve svarerne. Tilbage på afdelingen kommer der svar på blodprøverne, og dem får vi til min store overraskelse svar på af en læge. Mine levertal og nyretal er lidt høje, så de vil gerne beholde mig natten over for en sikkerheds skyld. Det kommer fuldstændig bag på mig, men jeg er dog samtidig glad for, at de går med livrem og seler. Vi ringer til farmor og orienterer hende, og for en sikkerheds skyld pakkede jeg tidligere lidt tøj til Emma, så hun bliver derude og sover, og holder fri med farmor dagen efter. Klokken nærmer sig efterhånden 22 og manden kører hjem. Jeg får kørt endnu en kurve, og denne gang holder Tias fest. Samtidig kan der ses gode plukveer, som jeg også mærker tydeligt. Jeg er som altid oppe og tisse flere gange den nat, og efter den sidste tur klokken 3.15 har jeg svært ved at falde i søvn. Den ene af min nærmeste veninder, som har termin dagen før mig, har om aftenen født, så hun ligger to etager over mig på barselsgangen. Høj af adranalin har hun svært ved at sove, så vi underholder hinanden på sms. Omkring klokken 4 begynder plukveerne at gøre noget mere av, og de begynder at kommer reglmæssigt. Min veninder og jeg skriver lidt frem og tilbage og klokken 5.30 kalder jeg på en jm. Jeg får kørt en kurve, og småveerne kan tydeligt ses. Det er dog stadig så tidligt, at det kan gå begge veje, og klokken 7 går det i stå igen. Jeg bliver godt gnaven, og synes min krop er en rigtig narrefisse. Senere på dagen viser nye blodprøver, at tallene er uændret, så jeg får lov til at tage hjem med en tid til kontrol om søndagen den 1. april. Jeg bliver samtidig startet op på BT sænkende medicin og besked om, at de ikke vil sætte mig i gang, da der gerne vil have BT ned inden fødsel. Jeg sender en lille bøn til de højere magter om, at jeg ikke får brug for den tid, men inderst inden er jeg sikker på, at jeg får brug for den tid. I stedet håber jeg, at en sød læge vil forbarme sig over mig, og prikke hul på vandet om søndagen. Jeg er nemlig fin moden til at vandet vil kunne tages uden problemer.Vel hjemme går jeg møg hammerende gnaven i seng, og jeg bliver kun irriteret på de plukveer som bider. Vi skal hente Emma hos mine svigerforældre om aftenen, og derude får jeg gode plukveer som bider godt til. Jeg ligger dog ikke noget i det, for det har jeg jo haft i nogle uger. Det sidste min svigermor siger til mig inden vi kører er, at jeg ikke må føde dagen efter om lørdagen. Jeg siger til hende, at det regner jeg bestemt heller ikke med, at jeg gør.Vel hjemme opdager jeg en lille bitte smule tegnblødning og noget der ligner en del af slimproppen. Jeg ligger dog stadig ikke noget i det.\nFødslen går i gangKlokken 1.15 lørdag den 31. marts vågner jeg midt i en grum ve. Det tager mig lidt tid at vågne, og jeg konstaterer egentlig bare, at det gjorde virkelig ondt, og det da mindede uhyggeligt meget om en rigtig ve. Kort tid efter kommer endnu en, og jeg kæmper hårdt for at trække vejret. Jeg går ned og tisser, og mens jeg sidder der får jeg endnu en ve. Den er dog ikke så kraftig som de to foregående, men jeg er alligevel nødt til at vippe lidt frem og tilbage på toilettet. Vel oppe i seng igen får jeg endnu en ve, og jeg puster og stønner nu så kraftigt, at jeg vækker manden med det. Han rækker en hånd ud til mig, og efter at have fået klemt hånden et par gange, beder han mig om at klemme i puden i stedet. På dette tidspunkt er det slet ikke gået op for nogen af os, at fødslen er i gang. Jeg havde jo snydeveer små 24 timer tidligere, så jeg er overbevist om, at dette også går i sig selv igen. Efter endnu et par veer opgiver jeg dog at blive liggende i sengen, og jeg står op, så manden også kan få ro. Klokken er nu 2.40. Af en eller anden grund vælger jeg at tage tøj på. Jeg kommer også på toilettet med særdeles blød mave, men det er igen noget jeg har døjet med i flere uger, så jeg tager det slet ikke som et tegn. Jeg finder lynhurtigt ud af, at jeg har det bedst med at stå op, så jeg hænger ind over køkkenbordet med en pude under armene. Jeg bliver enig med mig selv om, at det nok er en god ide at tage min ve app i brug. Veerne kommer med mellem 3 og 7 minutters mellemrum og de varer cirka 40 sekunder. De gør aller helvedes ondt, og det kommer meget bag på mig, at der allerede er så meget smæk på. Klokken 3 bliver jeg enig med mig selv om, at jeg giver det en time før jeg ringer til FG. En del af mig er sikker på, at det vil gå i sig selv igen, og så vil det jo være ret fjollet at ringe til FG, hive manden ud af sengen og hive min mor ud af sengen. Og jeg vil jo heller ikke være en pylremås, der ikke kan klare lidt veer.Klokken 3.30 giver jeg dog op. Jeg brøler som en ko under veerne, og de gør bare ONDT. Jeg ringer til FG, og jm er ikke i tvivl om, at vi bare skal komme ind. Jeg går op og vækker manden, og han lader ikke helt til at forstå, hvad der sker. Lige der synes han vidst egentlig, at det er lidt fjollet at tage afsted. Jeg ringer til min mor, som skal være hos Emma, og da mine forældre bor kun 5 minutter væk, går der ikke lang tid, før hun er her. I mellem tiden får jeg i et par vepauser sat hår og sat kontaktlinser i. Jeg skal på toilettet igen, og her har jeg kraftig tegnblødning og resten af slimproppen går. Alligevel er det ikke gået helt op for mig, at jeg er i fødsel. Vi har 18 km til sygehuset og de første 3-4 km får jeg nogle gode veer. Jeg er ved at dø ved tanken om at skulle sidde i bilen, men de næste 10 km får jeg faktisk ingen veer. Da vi kører ind i Roskilde spørger manden mig da også, hvor de veer bliver af, og idet vi kører ind på sygehusets grund bliver jeg lammetævet af en ve. Jeg får endnu en ve, da jeg skal til at stå ud af bilen, og så har jeg ellers travlt med at komme op på FG inden næste ve. Klokken er 4.30.Vi når lige ind af døren på FG, da endnu en ve kommer, og jm der tager i mod os konstaterer meget overraskende, at der da er godt smæk på de veer. ‘’No shit, Sherlock’’ tænker jeg. Hun tager os ned på en undersøgelsesstue, men efter at have overværet endnu en ve beslutter hun, at vi vidst bare skal direkte ind på en fødestue. På fødestuen bliver jeg undersøgt, og jeg er 5 cm åben. En anden jm kommer og overtager, og jeg bliver koblet på CTG, så vi kan overvåge veerne. Da jeg står op, fanger den dog ikke veerne så godt, men jm er på ingen måde i tvivl om, at der er fuld smæk på de veer. Heldigvis er jeg fint klar i hovedet mellem veerne, og jeg får skrevet en sms til mine to nærmeste veninder som lovet, og de er begge meget imponeret over, at jeg er i stand til skriver sms’er. JM og jeg får også snakket om smertelindring, og til at starte med vil jeg gerne have akupunktur. Det gør dog alt for ondt at få lagt, og hun beder mig overveje en epidural. Jeg vil egentlig gerne klare mig uden, men efter lidt betænkningstid beder jeg om den. Jeg havde super god effekt af den sidst, og da jeg kun har fået to timers søvn, vil det nok være en god ide at få slappet lidt af. Samtidig er epi’en også kendt for, at have en BT sænkende effekt, og jm og jeg er enige om, at med mit høje BT, vil epi’en også være en god ide. Hun gør klar til den, og kalder derefter på anæstesilægen. Klokken når dog at blive omkring 7-7.15 inden anæstesilægen kommer, og jeg er ærlig talt ved at blive sindsyg i mellemtiden. Jeg bander højlydt under veerne, og det føles som om der går 100 år. Min lettelse er derfor stor, da hun træder ind af døren. Epi’en bliver lagt forholdvis nemt, og allerede takket være lokalbedøvelsen mærker jeg mindre til veerne. Jeg kan sidde oprejst, og jeg mærker kun en let smerte, mens anæstesilægen gør klar til første skud bedøvelse. Til dem der ikke er klar over det, får man første en dosis, og så bliver man koblet op på drop, hvor man langsomt får bedøvelsen.Da epi’en er lagt er planen, at manden og jeg skal have lidt morgenmad, og så skal jeg hvile mig. Jeg vil også gerne lige ringe til min mor og høre, hvordan Emma har det. Jeg får hjælp til at komme lidt ned at ligge, da jm lige skal mærke på mig, men jeg når knap nok at ligge mig før jeg meget overraskende konstaterer, at jeg har kvalme og har det underligt. Jeg får lige sagt det til jm, og så bliver jeg for alvor dårlig. Mit BT styrtdykker, og jeg får meget hurtigt stukket en iltmaske foran ansigtet. Jeg kan mærke, at jeg er ved at besvime og jm spørger mig mange gange, om jeg stadig er til stede. Jeg kan svare, men jeg føler, at det hele sejler rundt. Jeg kan fornemme, at der sker en hel masse omkring mig, og bag ved jm kan jeg se min mand, som mildest talt ser rædselslagen ud. Han kan stå og se mig være godt væk, og samtidig kan han se på CTG’en at mit BT fald påvirker Tias kraftigt. Jeg ved ikke, hvor lang tid der går, men da jeg begynder at blive klar i hovedet, er en ny jm og jm-studerende kommet ind på stuen, da der er vagtskifte. Pudsigt nok er det samme jm, som jeg fødte med sidst. Jeg aftaler med jm, at denne gang gider vi ikke ud i 2 timers presseveer og cup.Der går lidt tid før jeg kan slippe iltmasken, og da jeg endelig kommer helt til mig selv, er jeg drøn hammerende træt og ikke mindst forvirret. Det var ret voldsomt at opleve, at jeg blev så dårlig, og samtidig er jeg bekymret for Tias. Der er i mellemtiden kommet en læge ind for at kigge på CTG’en, og hun forsikrer mig om, at Tias har det fint og er rettet ind igen. Lige inden jeg bliver dårlig føltes det som om, at vandet går, så det skal tjekkes inden vi kan få noget at spise. Vandet er ikke gået, så jm beslutter sig for at tage det, så de kan tjekke farven og dermed få en ide om, hvordan Tias har det. Vandet er fint klart, men Tias skal have en elektrode på hovedet, så de bedre kan følge ham. Inden elektroden bliver lagt vil lægen dog gerne lige tage en blodprøve fra hans hoved for en sikkerheds skyld. JM-stud. gør klar til at lægge elektroden og i mens bliver jeg lagt an til at få taget blodprøven. Både manden og jeg er på dette tidspunkt noget rystet over mit BT fald, og på dette tidspunkt tænker jeg, at nu kan det da heldigvis ikke blive værre.Helvede og mit værste mareridt bryder løsBlodprøven bliver taget, og jm går ud for at tjekke svaret. Efter kort tid stikker hun hovedet ind af døren, og jeg ligger med hovedet direkte mod døren. Jeg kan tydeligt se og høre på hende, at det her er ikke godt. Lægen stivner, og min mand fortæller, at jm-stud. også stivner i sin bevægelse. Efter få minutter kommer næste svar, og det er det samme som før. Lægen råber hyper akut kejsersnit og så bryder helvede løs. JM kommer drønende ind af døren og giver mig trusser på, manden får besked på at blive siddende og at der vil blive kaldt på ham, når det er overstået. Jeg har fået trusser på, og forhænget bliver trukket til siden og døren bliver åbnet. Ude på gangen står hvad der føles som 50 mennesker og venter. Jeg får at vide, at jeg selv skal prøve at kommer over i en seng, og jeg bliver støttet fra begge sider. Mit hoved er slet ikke med. Af en eller anden mystisk grund får jeg dog tænkt på kameraet, og jeg spørger, om nogen kan tage billeder. JM får kameraet i lommen og så løber de ellers med mig. Jeg får stukket noget mavesyreneutraliserende i hånden som jeg skal drikke omgående, og i elevetoren til OP fortæller jm-stud. mig, at jeg vil blive lagt til at sove. Her knækker filmen fuldstændig for mig, og tårerne begynder at trille. Jeg kan slet ikke overskue, at jeg skal ligge der helt alene uden manden, og jeg kan slet ikke overskue, at Tias skal komme til verden uden en klar tilstedeværelse fra sine forældre. Anæstesilægen er dog heldivis den samme som lagde min epi, og hun siger, at vi sagtens kan bruge den indgang til at bedøve mig med, og dermed slipper jeg for fuld narkose. Der bliver hurtigt ringet efter manden, og jeg er lettet. Dog er jeg ikke rolig, før han sidder ved siden af mig. En masse forskellige mennesker præsenterer sig for mig, og jeg har ærlig talt ikke styr på, hvem de er. Jeg konstaterer dog overraskende for mig selv, at alle på stuen er kvinder. Jeg bliver stillet det obligatoriske spørgsmål om jeg kan mærke noget, og får at vide at de lige har nevet mig med en stor tang. Herefter går de i gang, og hold da kæft hvor er det bare ubehageligt. Jeg er rædselslagen for at gå til tandlægen, men jeg kun nu helt ærligt sige, at jeg har oplevet noget der er værre. De hiver og flår i mig, og det føles så voldsomt. Efter hvad der føles som meget lang tid kan jeg høre et skrig og Tias er født. Klokken er 8.57. Manden og jeg kigger på hinanden, og vi har begge tårer i øjnene. Manden går over til ham, og jeg spørger mange gange ud i rummet, om han har det fint. Hver gang får jeg det samme svar, at han har det fint. Jeg synes de bliver ved og ved med at rode ved mig, og jeg er ærlig talt lidt træt af det. Jeg spørger da også, om de ikke snart er færdig. Jeg er faktisk godt og grundigt irriteret på dette tidspunkt. Jeg vil bare have, at de skal være færdige, så jeg kan få lov til at få Tias i armene og få lidt fred sammen med manden.Endelig kommer manden over til mig med Tias, og børnelægen fortæller, at han har det fint. Hun understreger samtidig, at det er meget vigtigt, at han får noget hud til hud kontakt med enten manden eller mig. Manden går væk med ham igen, og jeg fanger egentlig ikke, at Tias kommer tilbage på børnebordet, fordi han knirker en del.Jeg blier gjort færdig og bliver lagt over i en seng, og ude på gangen kommer børnelægen og siger, at hun er nødt til at tage Tias op på neonatalafdelingen. Hans vejrtrækning er ikke helt god. Manden går som vi har aftalt med Tias, og jeg bliver kørt på opvågning.\nSkrevet 09 april 2012 - 11:49\nEfter fødslenDer ligger jeg så helt alene, og fatter overhovedet ikke, hvad der er sket. Jeg føler mig totalt alene, og jeg aner ikke, hvordan Tias har det. Jeg har kun set ham hurtigt, og det føles som om, at jeg har fået fjernet en vital kropsdel. Jeg har aldrig haft svært ved at forestille mig, hvor forfærdeligt det må være, at blive adskilt fra sit barn lige efter fødslen, men det er først i dette øjeblik jeg virkelig forstår, hvor forfærdeligt og traumatiserende det egentligt er. Min veninde ligger oppe på barselsgangen, og jeg ved at hendes kæreste er hos hende, så jeg beder om at der bliver ringet efter hende. Jeg har brug for at se noget trygt og velkendt. Jeg får dog at vide, at fordi hun ikke er nærmeste pårørende, må hun ikke komme ned til mig. Omkring klokken 10 bliver jeg kørt op på barselsgangen. En sygeplejerske tager i mod mig, og som det første beder jeg hende om at hente min veninde. Min mand har nået at orientere hende om vi blev kørt til aks, og jeg kan se på hende, at hun er bekymret. Tårerne sprøjter ud af øjnene på mig, da jeg ser hende. Jeg kan ikke huske, hvad vi taler om, men hun gør alt hvad hun kan for at berolige mig. Jeg kan kun tænke på, hvornår jeg må komme ned til manden og Tias på neo. Sygeplejersken skal dog først tjekke mit BT og se om min livmoder har trukket sig sammen. Jeg får også noget morfin til at tage smerterne. Endelig siger hun, at hun vil efter en portør, så jeg kan blive kørt ned på neo. Klokken er omkring 10.30. Jeg bliver kørt ned på neo, og det smukkeste syn i hele verden møder mig. Min store mand sidder i bar overkrop med den smukkeste lille baby liggende på brystet. Jeg bliver dog også lidt forskrækket over at se Tias med c-pap, men jeg får hurtigt forklaret, at jeg ikke skal være bekymret. Endelig kommer det øjeblik jeg har ventet på. Jeg får Tias lagt ind på brystet, og alle brikkerne i pulsespillet faldet på plads. Jeg føler en øjeblikkelig ro i hele kroppen, og jeg har lyst til at blive liggende der for evigt. Jeg ved ikke, hvad manden og jeg taler om. Jeg kan ikke huske ret meget andet end jeg er lettet over at have Tias liggende hos mig. Efter noget tid går det op for mig, at ingen ved at jeg har født, og vores familie er sikkert ved at gå ud af deres gode skind af bekymring. Det sidste de har hørt er, at vi bliver kørt til aks, fordi Tias ikke har det godt. Jeg beder derfor manden om at få fat i vores telefonen og orienterer vores nærmeste. I mens Tias ligger hos mig bliver hans vejrtrækning bedre og omkring 12.15 bliver han fri af c-pap’en. Vi håber, at han kan klarer sig fint uden, for så kan vi forhåbentlig få ham med op på barselsgangen senere på dagen. Omkring dette tidspunkt må jeg erkende, at jeg er nødt til at komme op og få noget mere smertestillende og ikke mindst noget at spise. Jeg har det så elendigt med at skulle gå fra Tias igen, men jeg ved at det er nødvendigt. Jeg vil også gerne op og stå. Emma kommer senere, og jeg vil helst ikke ligge i sengen, når hun kommer. 2 timer senere er vi tilbage på neo, og Tias har klaret sig så fint uden c-pap’en. De vil tage nye blodprøver, og hvis de er fine, kan vi få ham med på barselsgangen. Min mor kommer med Emma og min bedste veninde og hendes mand kommer også. Jeg er lykkelig for at se nogle velkendte ansigter, og både min mor og min veninde er lettet over at se os. Blodprøven viser, at Tias har det fint, og vi får ham med på barselsgangen. Jeg bærer ham selv derop, og jeg holder ham tæt ind til mig hele vejen. Pga. kejsersnittet er vi nødt til at være indlagt, og det er jeg bestemt ikke glad for. Til alt held er der ikke særlig mange fødende, så jeg får stuen helt for mig selv, og den fred og ro har jeg stærkt brug for. Manden får tilbudt, at han kan blive hos os, men vi bliver enige om, at han skal tage hjem og sove, så han kan være hos Emma. Tias er nu 9 dage gammel, og jeg er stadig i en helingsprocess. En del af mig forstår stadig ikke helt, hvad det er der er sket. Jeg føler en enorm sorg over at blive snydt for den fødsel, jeg havde glædet mig så meget til. Jeg kan aldrig nogensinde få det igen, og det er jeg bare nødt til at leve med. Kejsersnit har altid været noget, som jeg har frygtet, og lige pludselig lå jeg på OP, og det gik så stærkt, at jeg slet ikke kunne nå at få hovedet med. Jeg havde glædet mig til at skulle føde ambulant, og komme hjem få timer efter fødslen. Da vi kørte mod sygehuset tænkte jeg, at nu ville jeg sikkert føde i løbet af formiddagen, og så kunne vi komme hjem om eftermiddagen. Det var i mit hoved perfekt timet, og lige pludselig stod jeg i levende live i mit værste mareridt. Jeg har grædt og grædt og grædt, og jeg er ikke færdig endnu. Det kommer til at tage tid for mig at accepterere, at det skulle gå som det gjorde.\nLuthienTinuviel og bibbs kan lide dette\nSkrevet 09 april 2012 - 11:50\nI skal selvfølgelig ikke snydes for billeder af mit lille myr på 2.785 gram og 51 cm. På trods af den hårde medfart scorede han flot 9/1 og 10/5 i apgar.\nÆndret af Bohprut, 09 april 2012 - 11:58. TanteGry, Fairy, suna_luna og 2 andre kan lide dette\nSkrevet 09 april 2012 - 12:17\nBohprut kan lide dette\n270408 Mors og fars lille Camilla My nu englebarn Basse 190509, tænk at nogen kan være så dejlig:lun: Nullerpigen: 020412, det er hermed bevist to kan være så dejlige. Tilbage til toppen\nSkrevet 09 april 2012 - 12:20\nTak for den lange beretning søde Boh Jeg kan på slet ikke forestille mig hvordan det må være for dig Jeg sad med tårene trillende fra du blev kørt afsted til aks og det sidste punktum i beretningen.. Kan godt forstå du ikke er færdig med at græde endnu.. Og det skal du også bare gøre! Græd alt hvad du kan og hold dig ikke tilbage..\nÅrh sikke en omgang, men for pokker et lækkert resultat og så fint navn ♥ 5 års venten - Søster skudbarn 29.02.12 ♥♥ 3 mds venten - Lillebror smuksak 17.03.13 ♥Min salgstråd : http://dindebat.dk/b...renge-toej.html\nTillykke med din fine dreng Boh Han ser yndig ud. Hvordan udtaler du navnet Ti-as eller ligesom Matias, bare uden Ma Det er en barsk omgang, søde pige. Jeg kender kun alt for godt følelsen af, at være blevet snydt, det er skrækkeligt. Men for mig, er det kommet så meget på afstand, at det nu bare er en kendsgerning, at min 1. fødsel var noget lort. Håber, at du kommer ovenpå snart igen.\nSkrevet 09 april 2012 - 12:45\nÅhr søde Boh - du er sej og ja få det snakket igennem igen og igen - sikke en omgang og endnu en gang tillykke med ham den lækre Bohprut kan lide dette\nEr SÅ glad helt nede i maven over min lille familie Tilbage til toppen\nSkrevet 09 april 2012 - 12:47\nPuha, søde Bohprut Tak fordi du delte din beretning med os Jeg er rigtig ked af, at du/I skulle igennem sådan en fødsel. Håber du får snakket det igennem igen og igen og igen. Og hvor ER han dog dejlig ham Tias Bohprut kan lide dette


Film-anmeldelse: Pokémon Detective Pikachu\npokemon: Detective PikachuRyan ReynoldsJustice Smithpikachucomputerspilfilmatisering\nAnmeldelse: Pokémon Detective Pikachu\nTrods et par svagheder er denne film bedre, end den har ret til at være.\nHistorisk set har Hollywood haft svært ved film baseret på videospil. Lige fra de horrible "Resident Evil"-film, nogenlunde "Tomb Raider" og den skuffende "Assassin's Creed". Det kan derfor ikke undgås at have lave forventninger til "Pokémon Detective Pikachu", der er baseret på spillet af samme navn fra 2016. At denne film eksisterer er bizart. En live-action-film, hvor mennesker og Pokémon forenes, og hvor nuttede Pikachu skal opklare et mysterium. Men hvad der er endnu mere bizart er, at filmen faktisk formår at overraske.\nVi følger 21-årige Tim (Justice Smith), der er rejst til Ryme City efter beskeden om sin fars død. Et anstrengt forhold til faderen gør dog, at knægten indledningsvis ikke er interesseret i at finde ud af, hvad der er sket. Pludselig møder den unge dreng en Pikachu (med stemme af Ryan Reynolds), der ikke blot kan engelsk (hvilket kun Tim kan forstå), men også er en detektiv. Dette bliver starten på et samarbejde, hvor det umage par skal løse mysteriet om, hvad præcis der skete med Tims far.\nPræmissen er mærkelig. Ved start kan det ikke undgås at grine akavet over de 3D-animerede Pokémons og deres eksistens i en realistisk verden. Især med en prominent skuespiller som Bill Nighy, der i et tv-program taler dybt seriøst om Pokémons. Instruktør Rob Letterman formår alligevel at gøre det troværdigt, hvilket er en imponerende bedrift i sig selv. Det er herligt at spotte de forskellige lomme-monstre og deres plads i Ryme City. Her er tilpas fanservice til dem af os, der er vokset op med Game Boy-spillene og den tilsvarende animé. For "Pokémon Detective Pikachu" er en flot film, hvor der tydeligt hersker kærlighed til kildematerialet.\nDetektivfortællingen er også overraskende humoristisk. Reynolds har det tydeligvis sjovt med sin rolle, hvor han kaster om sig med spydige, søde og selvbevidste jokes. Manden bag bamsen driver næsten løjerne på egen hånd, men komplimenteres godt af Smith. Jeg grinte mere, end jeg havde forventet, hvor især en sekvens med Mr. Mime var hysterisk morsom. Ydermere er det umage makkerpar charmerende, hvilket giver filmen hjerte.\nSelve mysteriet er ikke just originalt og derfor heller ikke så interessant. Mystikken har bestemt sine øjeblikke, selvom det bliver en anelse kompliceret mod slutningen. Der kommer lidt for mange drejninger og afsløringer, hvor man skal holde tungen i munden for at kunne følge med. Humoren forsvinder desværre under visse sektioner, men trods dette er filmen stadig en hyggelig oplevelse. Trods et par svagheder er denne film bedre, end den har ret til at være.\n"Pokémon Detective Pikachu" er ikke just original eller fantastisk, men alligevel en herlig overraskelse. De forskellige Pókemoner er flot animeret, skuespillerne er veloplagte og charmerende, og jokes'ne er morsomme. Jeg ville bestemt ikke have noget imod at se endnu en film i dette univers, der pludseligt rummer potentiale. Endelig en film baseret på et videospil, der kan anses for at være god!\nTrailerRyan Reynolds er en spilfigur, der får nok, i første trailer til "Free Guy"


Hegn 3.10 Fabrikat nøglen hos knæk 2019 | Nyeste Hacking software\nHegn 3.10 Fabrikat nøglen hos knæk 2019\ni Gratis Generator 2 Kommentarer 52,408 Udsigt\nIndførelsen af hegn 3.10 Fabrikat nøglen hos knæk 2019:\nHegn 3.10 Knæk med serie nøglen er en fantastisk sammen med pålidelige software, der hjælper dig med at organisere dit skrivebord i sin egen måde. Ved brug af organiseret denne software talrige filer, mapper, og andre desktop ikoner på skrivebordet og gøre det enklere at søge, hvad du kræves. Det er helt let at sætte op langs med administrere alle de hegn, som du har brug for.\nMed hjælp fra Hegn 3.10 Fuld Version software du har mulighed for at skjule dine ikoner, når de ikke er i brug. Det omfatter mange funktioner, der gør det muligt at styre skrivebordet på en tydelig måde, som du ønsker. Du skal blot oprette forskellige sider af hegn på skrivebordet og hurtigt knalde mellem dem.. Denne nyttige funktion giver en bedre styre over hvordan du kan oprette foretrukne programmer, dokumenter, hjemmesider samt meget mere. Det er helt enkelt at trække og slippe ikoner fra et hegn til en anden.\nDenne software også kan du foretage skyggelagte områder på skrivebordet hvor du kan placere foretrukne ikoner. Desuden omfatter du også evnen til at mærke dem sammen med flytte eller ændre størrelsen på dem overalt på skrivebordet. Du har mulighed for at tilpasse din hegn hurtigt markere etiketterne, baggrundsfarver samt gennemsigtighed af din hegn fra konfigurationsmenuen. Hvis du ønsker at kontrollere hele skrivebordet eller behov for at give et nyt udseende gratis download det fra nedenfor gives download links.\nFunktioner af hegn 3.10 Fabrikat nøglen hos knæk 2019:\nHegn kan handlinger som mappe portal.\nAutomatisk desktop organisation.\nHurtigt clean-up din desktop.\nMed bare i ugifte falde i hak tilpasse dit hegn.\nHurtigt at skjule ikonet Skrivebord, når de ikke er i brug.\nForskellige forbedringer sammen med mindre fejlrettelser.\nSådan installeres hegn 3.10 Fabrikat nøglen hos knæk 2019:\nDownload hegn 3.10 Fabrikat nøglen hos knæk\nUddrag hegn 3.10 Fabrikat nøglen hos knæk fil\nInstallere det med udtrykkelig mulighed\nEfter Installation fuldført køre det\nYderligere instruktion er i manualen.\n*Bemærk: Vælg kun Express indstilling under Installation.Thanks\nIndgående Ransage periode:\nHegn fabrikat nøglen\nFabrikat nøglen hegn 2.13\nHegn 2.13 Fabrikat nøglen\nGratis hegn 2.13 Fabrikat nøglen\nDownload hegn 2.13 Fabrikat nøglen\nhegn Hegn 2.13 Fabrikat nøglen hos knæk 2017 Hegn 3.10 Fabrikat nøglen hos knæk 2019 hegn knæk hegn desktop hegn download hegn gratis hegn produktnøgle hegn software hegn stardock hegn windows hegn windows 10 stardock hegn windows hegn\t2017-03-09\nTidligere: Reaver Pro Wifi Hack 100% Arbejder fuld Version 2017\nNæste: WhatsApp Hack 2017\nReaver Pro Wifi Hack 100% Arbejder fuld Version\nHack VinaCF værktøj 2016\nADF.ly Bot 2016 Ultimative Hack Gratis Download\nTwitter konto Password Hacking System 2017\nXbox Live kode Generator 2017 Hvad er Xbox Live kode Generator 2017? Xbox er verdens no.1 ...


Er du mobber?\nPrintEr du mobber?fredag 24.08.2012Skrevet af : Anja Bruneskjold / Foto: Shutterstock 5Måske er du slet ikke klar over, at dine drillerier i virkeligheden er mobning, og at du gør andre rigtig kede af det. Læs med her og find ud ad af, om du er én af dem, der mobber!Er du klar over, om du er én af dem, der mobber? Det er ikke alle der ved, at deres små drillerier faktisk kan såre nogle andre rigtig meget. Nogle mennesker mobber fordi, de synes det er sjovt, og de kan måske ikke se på mobbeofferet, at det slet ikke er spor sjovt. Lige meget hvad, er der helt sikkert en dybere årsag til, hvorfor du mobber, som du slet ikke er klar over. Læs også: Hvorfor bliver jeg mobbet?Derfor mobber du Der kan være flere grunde til, du mobber, og måske kender du ikke den egentlige årsag til, hvorfor du gør det. Ofte er det fordi, man er usikker på sig selv, og så er det lettere at være ond og drille andre. Nogle gange kan man også føle sig presset til at mobbe, hvis andre i en gruppe gør det, og man ikke vil være udenfor eller måske er bange for selv at blive mobbet. Men det er også et tegn på usikkerhed, for hvis man er stærk nok, lader man være. Selv om du måske ikke synes mobningen virker særlig slem, så kan det desværre have meget alvorlige konsekvenser for dem, der bliver offer for mobningen.Læs også: Hvornår er det mobning?Din mobning har konsekvenser For dem, der bliver mobbet, kan det føles meget værre, end mobberne lige er klar over. For et mobbeoffer kan det hurtigt blive et helvede for eksempel at gå i skole, og man har allermest lyst til bare at blive derhjemme under dynen. Mobning gør rigtig ondt indeni, og nogle gange kan det have meget alvorlige konsekvenser. Faktisk kan det så galt, at mobbeofrene får en spiseforstyrrelse eller bliver cuttere, fordi de prøver at komme af med den smerte, de har indeni. Læs også: Kom videre efter mobning?Hold op! Der er ingen gode ting ved mobning, og det bedste er at lade være. Det er altid en god idé at sætte sig i mobbeofferets sted – du ville heller ikke selv synes, det var sjovt, vel? Hvis I i klassen er kommet ind i en ond cirkel, hvor det er svært at sige fra, så snak med jeres klasselærer om problemet. Han eller hun vil helt sikkert hjælpe jer med at få den gode stemning tilbage i klassen. Læs også: Mobbere ville slå mig ihjel.#160;relaterede artikler11:09 28-08-124 tips til at tackle mobning 12:35 24-08-12Hvorfor bliver jeg mobbet? 15:58 23-08-12Mobning – Tør du hjælpe andre? 12:44 23-08-12Mobbere ville slå mig ihjel TILFØJ!\n21. nov 2012 -kl.21:290mange der er blevet mobbet!begynder desværre ofte,at mobbe sig selv i tankerne/de tænker ofte meget over alting/mobberne handler måske mere uden den store omtanke..de handler mere,end de tænker KOMMENTAR AF: ANONYM\n11. nov 2012 -kl.17:200Jeg må indrømme at jeg VAR en mobber. Det mod en dreng fra vores klasse ha græd så let at jeg nærmest syntes at det ville være sjovt at mobbe ham. Nu snakker jeg ikke rigtig til ham men griner nok når folk fra min klasse mobber ham ...\n26. sep 2012 -kl.21:210Man kan også nemt såre folk ved at sige " F*ck hvor er du sær" Eller " wow, det var bare overhovedt ikke sjovt", og mange gør det hver dag, men prøv at respekter andre og smil!!\n08. sep 2012 -kl.18:46001. SEP 2012 -KL.21:15 Måske er det bare en af de mest typiske selvskadelses metoder...?\n01. sep 2012 -kl.21:270vi havde en periode i min klasse hvor drengene hele tiden kaldte os piger tykke.. de mente det for sjovt men det sårerede od alligevel:( men så en dag besluttede mig og min veninde at sige imod, såvi fortalte drengene sandheden "i ved godt at når i kalder en pige tyk spiser hun nærmest intet resten af dagen ikk?" de fik med det samme dårlig samvitt\n01. sep 2012 -kl.21:161Jeg bliver godt nok drillet næsten hver dag af drengene i min klasse, men ikke på den onde måde og de stopper hvis jeg siger det, en mine lærer har sagt til mig og min klasse at han aldrig har set så stærk en klasse før som vi er, vi tager hensyn og hjælper hinanden og tænker altid positivt, bare alle klasser kunne være som min klasse :)\n01. sep 2012 -kl.21:150Cutning... Hvorfor lige cutning? Er andre selvskadningsformer ikke også værd at nævne?\n27. aug 2012 -kl.21:260er der ikke en test eller noget?\n27. aug 2012 -kl.21:090Mobning er hårdt!:(\n26. aug 2012 -kl.21:120nej\n25. aug 2012 -kl.20:531dig nedenunder! Det kalder man mobning!\n25. aug 2012 -kl.20:020Der er ingen mobning på min skole, men til gengæld 1-2 stykker, der bliver holdt en smule udenfor. /: KOMMENTAR AF: ANONYM\n25. aug 2012 -kl.19:59-3Please check mit instagram ud? Det hedder Greenchapot. Please??\n25. aug 2012 -kl.09:321bliver mobbet hver dag:'(\n25. aug 2012 -kl.04:52-1Mig nedenunder: Har faktisk os sagt noget igen da jeg gik i 0-3 der vidste jeg bare ik hva det betød at svare igen. Men da synes de bare det var sødt, og sagde fx "Nurh, hvor er hun dog bare sød!" men man skal sku ikke mobbe mig for så er jeg ikke bange for at svare igen altså uden at mobbe self! (: KOMMENTAR AF: ANONYM\n25. aug 2012 -kl.04:50-1Mig nedenunder: Så de kan ikke rigtigt slå mig eller noget, det er ikke så slemt mere. Men der er nogen fra 8-9 der engang mobbede mig da jeg gik i 5-6 men jeg svarede bare igen har aldrig været bange for de store elever det skal man sku heller ikke være! :) Fortsættelse: KOMMENTAR AF: ANONYM\n25. aug 2012 -kl.04:45-1Mig nedenunder: Det plejer at virke eller ihvertfald når jeg si'r det! :) Det er ikke for at mobbe, jeg siger det. Men hvis man fx siger det til en lære bli'r man måske kaldt en sladderhank det har jeg prøvet. Og på min skole bli'r man bortvist efter første gang hvis man slås! (:\n25. aug 2012 -kl.04:43-1Jeg mobber ikke, men der er nogen som jeg kender som bli'r mobbet! Men jeg vil aldrig mobbe det er sådan noget 0-1 kl gør eller måske ikke alle! Men jeg er blevet mobbet, men jeg siger bare noget igen fx hvis de kalder mig "Tyk" eller "Grim" så siger jeg bare "Hvorfor snakker du sådan om dig selv, kan du ikke li dig selv eller hva?" fortsættelse: KOMMENTAR AF: ANONYM\n25. aug 2012 -kl.00:290Jeg mobber ikke og det gør dem jeg er sammen med heldigvis heller ikke :)\n24. aug 2012 -kl.23:140nedenunder? Kender ikke 'Simone' men fuck dig, du syntes sikkert det er sjovt at mobbe andre....!\n24. aug 2012 -kl.22:440Jeg har aldrig mobbet og vil heller aldrig komme til det. Jeg plejer i aldrig at gøre ting jeg ikke vil! KOMMENTAR AF: ANONYM\n24. aug 2012 -kl.21:511jeg driller ikke, el. mobber, men jeg sviner en pige til, som synes det er morsomt at irrieterrer mig! så må hun bliver såret så meget hun vil! KOMMENTAR AF: ANONYM\n24. aug 2012 -kl.17:550Jeg kan slet ikke forestille mig at mobbe eller at blive mobbet.. Den skole jeg går på er så fredelig :)\n24. aug 2012 -kl.17:420Når man dizzer hinanden, mobber man..Jeg vil prøve, at lade være med at mobbe, for hvis folk foreksempel siger "Du er tyk" og de mente det forsjovt bliver jeg faktisk ret ked af det..Det er et meget ømt punkt..Så derfor, ikke sig noget du ikke selv vil kunne lide at blive kaldt..<33 STAY STRONG!\n24. aug 2012 -kl.17:370jaja\n24. aug 2012 -kl.17:340Godt opslag vi unge :-) KOMMENTAR AF: ANONYM\n24. aug 2012 -kl.17:230NEJ!\n24. aug 2012 -kl.16:440hørt.\n24. aug 2012 -kl.16:081spurgt


Kommende / Tidligere\nHvis man ønsker at støtte Thorbjørns arbejde så kan man donere et bidrag her:\nHver en krone gives videre. Mobilepay 30622 eller Reg nr: 9570 konto nr: 0011850286.\nDer vil være fernisering på udstillingen lørdag den 19.maj kl 14 hvor vi byder på lidt snacks og lidt at drikke. Her efter har udstillingen åben lørdag og søndag fra kl 11-17 sidste dag er den 10.juni.\nUdstillingen er støttet af Faaborg Midtfyn Kommune.\nGalleri Korinth præsenterer den 14.april udstillingen:\n”Collage og Assemblage”\nEn udstilling med papirlapper, fragmenter, løsdele, sammensat, påklistret, reorganiseret på nye måder!\nCollage - sammenklistret papir - er et af den moderne kunsts mange udtryk og selv om mange måske kun kender det som det deres børn og børnebørn har hjembragt fra børnehave og skole, var collage en kunstform både Picasso og Braque anvendte.\nAssemblage er tredimensionel collage hvor elementerne i højere grad er forskellige løsdele, ofte fundet blandt kasserede genstande. Sammensat og reorganiseret så de udgør et værk, en tredimensionel collage, en skulptur.\nI Galleri Korinth er vores vision at vise mange forskellige udtryk indenfor den moderne kunst og på denne udstilling præsentere vi 13 kunstnere, der på hver sin måde har arbejdet med collage og assemblage. Som overskriften antyder indgår der papir i mange forskellige former og hentet fra aviser, tapetrester og gamle ugeblade, gazebind og bogillustrationer, klisteret op på baggrunde af bogomslag, kageæsker m.v. Blandt de tredimensionale collager, den udstillede assemblage vil I kunne genkende dele af dukker, mursten og diverse redskaber, alt sammen sat sammen så en ny virkelighed opstår.\nUdstillingen præsenterer 13 kunstnere, nemlig Poul R Weile, Lars Mikkes, Claes Otto Jennow, Magnus Møller, Henning U Sørensen, Mette Boe, Nancy Bech, Holger Klintholm, Eva C, Tom Petersen, Ulla Gerd, Karen Madsen og Lene Vidding. En del af kunstnerne vil være til stede under ferniseringen.\nDer vil være artisttalk søndag den 22.april kl 14 med Karen Madsen, søndag den 29.april kl 14 med EvaC og Holger Klintholm og endelig søndag den 6.maj kl 14 med Ulla Gerd.\nSøndag den 22.4 kl 14 til 17 vil det være muligt at deltage i en mini workshop hvor det vil være at lave miniaturecollager sammen med Nancy Bech. Arrangementet er gratis, Galleriet sørger for materialer.\nDer er fernisering lørdag den 14. april kl 14, hvor en stor del af kunstnerne vil være tilstede og vi som sædvanlig er vært ved et glas vin og en bid brød.\nUdstillingen har åben fra kl 11 til 17 hver lørdag/søndag og 6.maj er sidste dag.\nDer er gratis entre og alle er velkommen.\n"Liv og Sjæl"\nErfaringer med tilværelsen og dens skabninger og "Gemytter", udtrykt gennem maleri og skulpturer", maleri i nordiske grå toner og træskulpturer med håndgjorte søm og harlekinmønster.\nGalleri Korinth præsenterer den 10. marts en udstilling med to erfarne kunstnere, der begge er optaget af livets beskaffenhed, forskellige udtryk, forskelligt materiale men begge med det eksistentielle som omdrejningspunkt, Nis Schmidt og Erik Flygenring\nNis Smidth er født i Haderslev men har siden 1965 boet i en tidligere skole i Viuf mellem Kolding og Vejle. Nis Smidth har et mangeårigt virke som lærer, især i Vejle og tilknytning til den katolske kirke Sct. Norbert i Vejle. Han har i mange år været aktiv i Vejle kunstforening hvor han for nylig blev udnævnt til æresmedlem. Nis Smidth debuterede som maler i 1961 og har siden udstillet talrige steder over hele landet. Indtil 1980erne malede han symbolsk og abstrakt. Men inspireret af nogle store udstillinger med guldaldermalerne, opgav han at fortsætte alene i det abstrakte. Han ønskede at få noget figurativt ind i sine billeder samt opstillinger. Malerierne indeholder eksistentielle og religiøse symboler, tegn og motiver som kruset, redskaber og nøgler.\nOm sin metier som maler siger Nis Smidth: At male er en metamorfose og en malers måde at erfare tilværelsen på og bringe lidt orden ind i kaos.\nErik Flygering er født i Nykøbing Sj., er uddannet til landinspektør på Landbohøjskolen i 1966 og praktiserede som sådan frem til 2008. I studieperioden undervisning i tegning hos grafikeren Marcel Rasmussen. Siden 2008 har Erik arbejdet med skulpturer bl.a. af gammelt egetræ, frugttræ og håndsmedede søm. I 2011 deltog Erik Flygering som gæst i udstillingen "Sydfynske kunstnere" en udstilling af skulpturer i SAK, Svendborg. Erik er medstifter og medlem af kunstnersammenslutningen "in Figura". Men fascination af brugbare materialer ligger tilbage til barndommen, hvor de rustne søm blev puttet i lommerne. Køb af et gammelt hus i Troense fyldt med århundrede gamle håndsmedede søm og forsøg på at tilfredsstille eget behov for at udtrykke tanker og følelser, gammelt egetømmer og frugttræ, tildannet med sav, økse og huljern omdannet til små isolerede forenklede universer, dekoreret og udstyret med træfigurer.\nErik taler om skulpturernes væsener som "Gemytter" der opfører sig næsten lige som mennesker hvilket giver ham lejlighed til at fremstille menneskelig dårskab, glæde, vrantenhed, opstyltet hed, regerelyst og rædsel og hvad ellers nævnes kan. Men tilføjer at enhver må mene sit og har - ligesom væsnerne i mine skulpturer - deres fulde ret til at tænke, tro og tale.\nDer er fernisering lørdag den 10. marts kl.14.00, hvor begge kunstnere vil være tilstede og vi som sædvanlig er vært ved et glas vin og en bid brød. Udstillingen har åben fra kl 11 til 17 hver lørdag/søndag samt 2.påskedag den 2.april som også er sidste dag.\nGå på jagt efter genbrugsdyr og Popart i Galleri Korinth\nI februar præsenterer Galleri Korinth Genbrugs dyr fra Savannen og POP Art\nDen 10.februar åbner vi Galleri Korinth for giraffer, bøfler og andre af savannens dyr, det er kunstneren Tina Thorborg der udstiller sine bemalede trofæer og på den måde skaber kunst og som hun udtrykker det:\n"På den må de giver jeg dyret endnu en mulighed for at pryde en væg i et hjem og det er således ikke omsonst at det i sin tid blev nedlagt på savannen."\nTina Thorborg, født i 1964, har været bosiddende i Odense, men nu med atelier i Fredensborg og Showroom i København. Tina har siden 2000 været fuldtidskunstner, hun gik på Den Ny Kunstskole fra 2000 til 2006 og har siden udstillet flere steder på Fyn bl.a. på Filosofgangen i Odense, en udstilling med GYrr-gruppen som bestod af Preben Frank Stelvig, Poul R. Weile, Steffen Jørgensen, Poul Agger. Men hun har også udstillet flere steder på Sjælland, bl.a. i Galleri Ravn i Valby hvor hun udstillede sammen med Poul R. Weile og senest i Galleri "Die Kunsthalle", Liseleje.\nPå udstillingen i Galleri Korinth vil der være malerier og bemalede trofæer.\nTina siger om sin sine malerier:\n"Jeg maler med akrylmaling på lærred og min malestil er popart/realisme. Jeg maler det som jeg ser i min hverdag, og gerne med en SKÆV vinkel. Jeg maler meget stofligt, og både form, farve og skygger er vigtige i mine billeder".\nTrofæerne er efter inspiration fra en anden dansk kunstner og en forholdsvis ny affære, dem har Tina Thorborg først malet siden 2016. Jeg køber dem og giver den en hovedvask, bogstaveligt talt. De bliver sæbevasket, støvsuget og striglet og ørerne bliver limet og sat på plads, hvis de er knækket. Derefter går jeg i gang med at bemale dyret med et mønster og farvevalg i samråd og respekt for et enkelte dyrs udtryk.\nBINDEVÆV og NETVÆRK.\n(Det indre af det ydre)\nI Galleri Korinth starter vi det nye år med udstillingen ”BINDEVÆV og NETVÆRK”, der er titlen på en udstilling med Karen Madsens abstrakte malerier.\nPå udstillingen vil kunne opleves store og små malerier på papir og på lærred. Karens farvevalg er ofte jordfarverne, naturens farver.\nKaren beskriver selv sit arbejde og sine billeder som følger:\n”At skrabe i overfladen og se hvad der dukker op inde bag facaden.\nFinde ind til kernen, essensen, er min drivkraft.\nNår jeg føler mig guidet i processen og mærker forbindelsen mellem mit materiale, min handling og noget der er større end mig selv, er det, at magien opstår for mig. Det er i det øjeblik, at jeg oplever, at arbejdet går op i en højere enhed og at jeg får frigivet noget, som vil til udtryk i maleriet.”\nSiden 1990 har Karen Madsen været en del af Kunstforeningen Pakhusets aktive kunstnere og været med i forskellige kunstnergrupper samt i Kunstnertræffet. Gennem 8 år modtog hun undervisning i abstrakt maleri ved kunstner Birger Møller og har gået på Den Ny Kunstskole i Odense gennem en årrække. Kurser hos kunstner Gitte Buch har tilføjet en væsentlig inspiration på vejen og senest har David Cobb, Kunsthøjskolen på Ærø, givet hende modet til at fortsætte søgningen.\nDer vil være fernisering lørdag den 6. januar kl. 14 hvor alle er velkommen. I anledning af Nytåret byder vi på champagne og lakse- og tortilla tapas m.m.\nHerefter er udstillingen åben lørdag og søndag fra kl. 11-17 samt efter aftale. Udstilling afsluttes med en ArtistTalk søndag den 28.januar kl. 14.\nVelkommen til udstillingen " Et stakit af forestillinger"\nTitlen er tyvstjålet fra Peter Bastians bog " Allerede altid elsket"\nJeg kan ikke huske hvordan han bruger sætningen, men for mig udtrykker sætningen noget om min proces med maleriet/billedet!\nJeg har tegnet og malet næsten hele mit liv, med en pause mens børnene var små og arbejde, hus og børn krævede min tid.\nSiden 2010 har jeg brugt en del fritid på at male, taget kurser, bl.a. på Ærø kunsthøjskole og siden sommeren 2015 har jeg malet næsten hver dag!\n"Et stakit af forestillinger" handler om alle de forestillinger “vi” har om billeder, om farver og motiver..... hvad kan man male? Alle de ubevidste forestillinger der undervejs spærrer for spontaniteten, kreativiteten, mødet med forestillingerne som modstand, modstand mod at prøve, modstand mod at følge impulser...\n"Et stakit af forestillinger" handler om at finde vej mellem kollektivt arvede forestillinger og egne ideer, konfrontationen og valgene.\nKan man male gule billeder?\nGul er falskhed, men gul er citronen der er sur men sund og fuld af kraft\nGul er jalousi, men gul er også solen og dermed lyset\nGul er farven på solar plexus-chakraet, det står for det emotionelle, de “jeg” orienterede følelser.\nI en del af billederne har jeg været optaget af den gule farve, undersøgt farven, motivet, stregen.\nAt arbejde med billeder er at undersøge, undersøge et motiv, en farve.... at møde sig selv, egne forestillinger, begrænsninger.\nAt få mulighed for at udstille sine billeder er på en og samme tid fantastisk og grænseoverskridende og udløser "et stakit af forestillinger".\nDer er fernisering lørdag den 9. december kl 14 hvor vi igen byder på lidt at drikke og spise. Herefter er udstillingen åben fredag fra kl 14-17 og lørdag/søndag fra kl 11-17 sidste dag er 17. december\nAlice Bork Gert Ejton\nVilddyr med kniv og gaffel\nVi er stolte af at kunne præsentere vores næste udstilling med Alice Borks finurlige keramik og Gert Ejtons ekspressionistiske billeder.\nGert Ejton (født 1951) er uddannet tegner og grafiker fra Kolding Kunsthåndværkerskole, i dag Danmarks Designskole. Har i over 30 år arbejdet som tegner/nyhedsgrafiker på først Jyllands-Posten og senere Fyens Stiftstidende/Fyns Amts Avis og arbejder stadig på det som i dag er JyskFynske Medier. Bor og arbejder til dagligt i Odense. Er medlem af Fyns Grafiske Værksted, der er en sammenslutning af både danske og udenlandske kunstnere med grafik som udgangspunkt. Har deltaget i forskellige udstillinger gennem tiden, men har først nu igen fundet tid til at være aktiv i kunstmiljøet. Gert Ejton arbejder med forskellige medier, herunder tegning, maleri og forskellige grafiske trykformer, bl.a. xerolitografi og træsnit. Kunstneren beskriver selv sin proces som følgende: ’’I arbejdet med min kunst prøver jeg at finde det skjulte, det der ligger nedenunder og som ikke er til at forklare. Alt hvad man laver er jo en slags selvportræt, hvad enten det forestiller en fugl eller et landskab. Og når man bevæger sig på kanten af intuition og tilfældighed opstår ting, man enten kan forholde sig til eller ikke aner hvad betyder. Kunst skal ikke give svar, men åbne nye vinduer til nye indsigter.’’ Gert Ejtons billedverden er ekspressionistisk.\nAlice Bork (født 1954) er uddannet keramiker fra Designskolen i Kolding i 1979. Hun bor og arbejder til daglig i Odense og har igennem tiden haft en række soloudstillinger og deltaget i en række gruppeudstillinger. Lige siden 70’erne har Alice ladet sig inspirere af sprækker og revner i mure, træer og klipper og arbejdet med at gøre det til en del af dekorationen i leret. Og farveholdningen har været afdæmpede jordfarver med så få glassurer som muligt. Hvert eneste skulpturelle emne er et unikt objekt, men med klar reference til tidligere emner. Hun arbejder ofte i emner og nogle gange forfølges et emne i flere år. De sidste par år har hun været optaget af at give skeen nye udtryk. Emner fra naturen inddrages og ske og skaft forenes til en kunstgenstand, hvor det er udtrykket og ikke det funktionelle der tages højde for. Alice Bork bliver ofte spurgt om hvor ideerne kommer fra, og svarer dertil: ’’ Når jeg retter fokus, åbner øjnene og lader fantasien råde kommer ideerne til mig.\nI 2015 sad jeg på en cafe i Torshavn og kiggede ud på nogle meget gamle træskibe. Da jeg gik derfra var kimen lagt til næste emne.’’\nDer er fernisering lørdag den 4. november kl 14 hvor vi igen byder på lidt at drikke og spise.\nHerefter er udstillingen åben fredag fra kl 14-20 og lørdag/søndag fra kl 11-17 sidste dag er 26.november.\nVi er stolte af at præsentere vores næste kunstner Nille Bech, hendes billeder inviterer til at overveje sine forud antagelser om eget køn, eller mere præcist egne kønslæber.\nNille Bech har transformeret en række fotos af kvinders kønslæber til sommerfugle. Fotoene er et resultat af et projekt kaldet ”Butterflies og Pussytales” hvor en lang række kvinder har sendt hende selfisser som Nille Bech så efterfølgende har scannet og manipuleret så man umiddelbart, hvilket mange gør, kan opleve dem uden at notere sig hvad der gemmer sig i motiverne.\nDesuden kan man også opleve nogle malerier af Nille Bech. Billerne har også været udstillet på Filosoffen i Odense hvor Nille Bech i samarbejde med en lokalafdeling af Dansk Kvindesamfund satte fokus på vores forhold til vores køn og hvor billederne blev akkompagneret af oplæsning af digte om fisser i burkaer og fisser i bukser.\nMed Butterflies & Pussytales ønsker Nille Bech at rette opmærksomheden på at kvinders skød er forskellige og ikke kan være for lange eller for korte eller forkerte.\nSenest har Nille Bechs billeder kunnet opleves på Galleri Oxholm i København, fra den 14. oktober kan de opleves i Galleri Korinth.\nNille Bech er autodidakt billedkunstner indenfor maleri, skulptur og performancekunst. Hun er oprindelig uddannet Art-Innovator der er en uddannelse der retter sig mod at bygge bro mellem kultur og erhverv, siden 2012 har Nille Bech arbejdet med tværkunstneriske projekter og hun har en række udstillinger bag sig, bl.a. på Galleri Clifford, Hollufgård og på Art Kerteminde.\nFernisering lørdag den 14. oktober kl 14 hvor vi som sædvanlig byder på lidt til ganen og hvor det vil være muligt også at få en snak med kunstneren.\nHerefter er udstillingen åben fredag fra kl 14-20 og lørdag/søndag fra kl 11-17 sidste dag er søndag den 29.10.\nTo modne herrer fra Sjælland – Kischinovsky og Salamon.\nVi glæder os til at byde velkommen til Mogens Kischinovsky og Joseph Salamon vil der være både maleri, tegning, grafik og skulpturer.\nMogens Kischinovskys billeder er malet i farverige, brede strøg i hans helt egen karakteristiske stil. Det foretrukne motiv er mennesket, ofte i hverdagssituationer. Med et strejf af humor skaber han dybde i billederne og giver sine værker en dimension, der går ud over det rent billedmæssige. Såvel billeder som skulpturer appellerer på en og samme tid til smilet og eftertænksomheden.\nMogens Kischinovsky har, siden sin debut på Kunstnernes Vinterudstilling i 1995 og året efter med 3 installationer på Kunstnernes Efterårsudstilling, haft en lang række solo-og gruppeudstillinger samt deltaget i mange anerkendte censurerede og kuraterede udstillinger.\nHan er repræsenteret på gallerier og museumsudstillinger både her hjemme og i udlandet.\nEfter en udstilling i SAK kunstbygning i Svendborg skrev kunstanmelder Iben Friis Jensen fra Fyns Amts Avis: Mogens Kischinovsky formidler i enkle portrætter/figurstudier både krop og sindsstemning… Også Kischinovskys kultegninger af næsten kubistisk tilsnit viser en kunstner med styrke.\nPå udstillingen i Galleri Korinth vil Kischinovsky være repræsenteret med både maleri, tegning, litografi og Skulpturer i bronze\nSe nærmere på www.kischi.dk\nBilledhuggeren og grafikeren Joseph Salamon siger om sine værker: ”Mit udgangspunkt er naturen – livet som omgiver os. Jeg søger det rumlige i alt, enten når jeg arbejder monumentalt eller med mindre formater. Jeg vælger materiale - bronze, træ eller sten alt efter den opgave som skal løses – vandkunsten, mindesmærket eller portrættet. Jeg prøver at fordybe mig, prøver på at finde frem til kernen og skabe værket med dets væsen.\nSkulptur i forbindelse med landskab og arkitektur får altid første prioritet. Mine grafiske værker er en eksperimenterende leg med placering af skulpturer i rum og landskab”. I sit arbejde forsøger Joseph Salamon at udæske stenens hemmelighed og fremkalde kernen i værket. I bronzeskulpturerne spiller han på kontrasterne mellem det hårde metal og de fine kniplingsstrukturer.\nHan udfører såvel store som små opgaver uden assistance. Joseph Salamon er født i Transsylvanien. Han er uddannet på Kunstakademierne i Milano og København.\nHan har udstillet på bl.a. Charlottenborg og KE og i udlandet i bl.a. Paris, Barcelona, New York, Berlin, Jerusalem, Beijing og Rom. Han er repræsenteret på adskillige museer i Danmark og udlandet.\nHan har udført monumentale skulpturer i forbindelse med landskab og arkitektur og har indtil dato udført over 40 udsmykningsopgaver - mange efter offentlige konkurrencer.\nSe nærmere på www.salamon.dk\nVi håber at se rigtig mange til fernisering lørdag den 23. september kl 14, hvor der ud over kunst vil være snacks og lidt at drikke.\nJoseph Salamon vil være tilstede ved ferniseringen. Udstillingen varer til søndag den 8.10 hvor der kl. 14 vil være en artistTalk med begge kunstnere.\nVi har åbent fredag kl 14-20 lørdag/søndag 11-17 eller efter aftale.\nJette Reinert ’s fabulerende billedverden\nVi glæder os til at byde velkommen til Jette Reinert som udstiller hos Galleri Korinth 19. august til 10. september.\nJette Reinert, f. Viborg, har nu i en årerække boet i Vejle. Hele hendes liv har hun været optaget af, at tegne og male og som ung modtog hun tegneundervisning af Viborg kunstneren Lasse Windsløv.\nDet blev dog i første omgang Grafisk design og illustrator arbejde, som i 25 år tog hendes tid, men kunsten slap hende aldrig helt og efter et længerevarende studie på Århus Kunstakademi arbejder hun nu med kunsten på fuldtid.\nJette udstiller året rundt forskellige steder i Danmark, men også udlandet har stiftet bekendtskab med hendes værker, blandt andet har hun udstillet i Norge, Sverige, Tyskland, England og i USA. Og det var også i USA, hun i 2014 havde et af sine værker repræsenteret på det største billboard på Time Square, New York.\nHendes værker er også gået igennem på flere censurerede udstillinger, og netop nu deltager hun i det internationale anerkendte ArtMaze Magasin Late Summer Issue4. Jette Reinert arbejder i kontraster med akryl på håndlavet papir og rå hørlærred.\nMalingen får frit løb og sætter sig som organiske former, hvori der opstår fragmenter af fugle, dyr eller mennesker, som understøttes af farverige grafiske mønstre. Motivverdenen er domineret af personer eller fabler, hvis arme toner sig ud og griber fat i baggrunden. Jettes værker er et godt eksempel på hvordan man kan få grafik og organiske former til, at spille sammen og danne et harmonisk helhedsudtryk.\nKom og se udstillingen med Jette Reinert og tag del i hendes kunstneriske fortællinger, hvor du kan blive rørt på både tanke, fantasi og ikke mindst glæde. Vi håber at se rigtig mange til fernisering lørdag den 19. august kl 14, hvor der ud over kunst vil være snacks og lidt at drikke. Udstillingen varer til søndag den 10.9 og vi har åbent fredag kl 14-20 lørdag/søndag 11-17 eller efter aftale.\nVenlig hilsen Torben Nebrot Jørgensen\n2. SOMMERUDSTILLINGEN 2017\nMALERIER, GRAFIK, TEGNINGER, KERAMIK OG SKULPTURER\nVI PRÆSENTERE ET UDVALG AF GALLERIET KUNSTNERE SAMT GÆSTEUDSTILLER HANNE RAUNSMED\nFERNISERING ONSDAG 26.7 KL 16\nÅBEN TIRSDAG TIL SØNDAG FRA 11-17 ELLER EFTER AFTALE, SIDSTE DAG 17.8\nDorthe Dencker skriver på sin hjemmeside: “I live in an arranged marriage. You see, I always knew that someday, I would marry the art. We flirted for more than 30 years. We were constantly on and off. But eight years ago, I took the last step.” Nu bor og arbejder Dorthe på Fejø hvor hun bl.a. laver nogle sindssyg flotte skulpturelle krukker i keramik som I kan ses i galleriet.\nDavid Fox er en spændende engelsk/amerikansk kunstner, født i London i 1957. Der studerede han ved Wimbledon School of Art og på St. Martins School of Art. I 1980'erne flyttede han til New York og har boet og arbejdet der lige siden. David Fox er en visuel kunstner af postmoderne kunst. Hans medier er maleri, tegning, grafik, skulptur, og fotografering. Desuden skriver han teaterstykker, hvoraf to er blevet opført i New York. David Fox arbejder med mange temaer og stilarter, dog er den menneskelige figur central og man fornemmer lysten til at fortælle historier.\nFrank Fenriz er en af galleriets faste kunstnere der laver spændende skulpturer i bronze, støbt aluminium, Paperclay og andre materialer. Frank er autodidakt kunstner, men har arbejdet med skulturer i mange år.\nJette Nørskou er smykkedesigner og arbejder primært i genbrugsmaterialer. Ved at genanvende dele, der er udtjente i deres oprindelige form, opstår der fascinerende nye fortællinger til gamle historier.\nOxana Mahnac er fra Nizhny Tagil, en stor industriby i Ural og hvor hun voksede op på grænsen mellem Europa og Asien. Oxana er uddannet fra kunstakademiet i Nizhny Tagil i 1990 til 1995, en tid med store sociale forandringer i Rusland. Hendes afsluttende eksamen i 1995 var med temaet "Element Kvinde". I 1996 flyttede Oxana til Tyskland og hun bor i dag i Berlin med sin familie. I de senere år har hun deltaget i mange solo- og gruppeudstillinger i hele Europa. "Oxana Mahnacs billeder er præget af stærke karismatiske kvinder. Det virker som om deres karakterer træder ind i rummet og suger al opmærksomhed til sig. De dristige stærke farver, de udtryksfulde øjne og sensuelle munde er som en magnet for beskuerens opmærksomhed.” Citat: Angela Mahmoud Kunsthistoriker\nMette Melander er autodidakt billedkunstner. Hun maler med olie på lærred og når hun tegner er det som regel med oliebaserede farveblyanter. Mette Melander laver også ”Altered books”, hvor hun ændre gamle bøger til små kunstværker med tegninger, collager og klippe klistre m.m. - ”I mange år har jeg arbejdet på, at beherske det realistiske men de sidste 4-5 år har jeg arbejdet mig længere ind i surrealismen og symbolismen, da det altid har fascineret mig” fortæller Mette Melander. Hun er tydeligt inspireret af kunstnere som Dalí, Magritte og Kvium og kan godt lide at arbejde med et stærkt udtryk, stærke farver, det skøre og lidt dystre og dekadente.\nLene Juhler er fra Vejle. Lene har udstillet flere gange på Vejle Kunstmuseum bl. a. med separatudstillingen JOHANNE-CHRISTINE og installationsudstilling BARNETS STEMME. Lene er også medlem af Fyns Grafiske Værksted og er med i udstillingen DEN SORTE SKOLE som sidste blev vist på Brandts13 og som i år skal videre til Kastrupgård Samlingen. Lene har fået mange legater bl.a. et 6 ugers ophold på Nagoya University of Art i Japan fra Toyota-fonden.\nTine Secher er uddannet fra Danmarks Designskoles Institut for Unika med speciale i udsmykninger, farver og overflader. Hun arbejder med formgivning af genstande der ligger på kanten af at være brugsting. Tine arbejder i stentøjsler, som brændes til 1245 grader i el-ovn. Strømmen leveres af vindmøller.\nSaku Santeri Heinonen finsk multikunstner er billedkunstner, teaterinstruktør, manuskriptforfatter, digter, musikker og sidst men ikke mindst professionel gourmetkok. Saku har udstillet på flere finske museer og gallerier, han har instrueret mere end 70 teaterforestillinger, han har skrevet 10 skuespil, han er en flittig klummeskribent og han få udgivet flere digtsamlinger. Sakus kunstfotos viser døde dyrekroppe, edderkopper på nøgne kvindebryster, hans oliemalerier handler ligeledes om nogle af de store eksistentielle spørgsmål i livet, død og erotik.\nMax Jacobsen: ”Mine bronzeskulpturer fremkommer af tiden som er gået, livet som er levet, følelsen som er følt, diskussionen som er taget, regningen som er betalt, mennesker jeg kender, mennesker jeg ikke kender – Det er ganske enkelt ”her og nu” følelser og oplevelser, fastholdt i bronze. ”\nAnne Brérot (f. 1962) er uddannet ved kunstakademiet Aix-en-Provence. Hun beskæftiger sig med landskab, figurmaleri og portrætter. Hun har udstillet bl.a. i Paris, Annecy, Metz og Lyon i Frankrig, men har også deltaget på internationale messer, såsom Art Karlsruhe i Tyskland, og The Affordable Art Fair i New-York og London. I nogle af Anne Brérots værker har hun benyttet genbrugsmaterialer bl.a. pap. Den specielle struktur fra pap giver malerierne en kant, et råt udtryk, som f.eks. ses i maleriet ”Les amis”.\nHanne Raunsmed det at male/tegne giver mig ny energi og ofte en bedre forståelse - og jeg håber, at nogle af billederne også kan give dig/jer et reflektionspuf - være med til at udfolde kreativiteten yderligere! Billederne må gerne bruges i forskellige sammenhænge - det kan være i en kreativ proces med lærende relationer eller som netværksdannelse. Ofte kan et indtryk være med til at skabe et aftryk, som sætter fantasien i gang - og tankerne på afveje. Så hyld pauserne og plej fantasien.\nRune Frederiksen er en finurlig brandmand og dykker der udover også maler og er billedhugger, hans små fisk er acryl og slikpapir på lærred.\nPer Just maler og grafiker er uddannet på det Jydske Kunstakademi 1970-74 og havde sin debut på Kunstnernes Efterårsudstilling i 1971. Per har udstillet værker på Randers Kunstmuseum, Vejle Kunstmuseum, Århus Amt, Ministeriernes Kunstforening, Christiansborg, Bohus Landting Gøteborg, Upsala Landsting. Per Just har udover at være udøvende kunstner tidligere undervist på Engelsholm kunsthøjskole. På udstillingen vil man kunne opleve hans unikke grafik, og der vil også være lejlighed til at opleve hans malerier.\nKirsten Schrøder er uddannet billedkunstlærer fra Haderslev Seminarium og Sønderborg Kunstskole. Desuden har hun deltage i kurser på Holbæk kunstskole og Århus Kunst Akademi. Kirsten Schrøder debuterede på KE 1998, KE 1999 og Påskeudstillingen 2000. Desuden udstiller Kirsten fast hos Åbenrå Kunsthandel. Kirsten underviste på Haderslev Kunstskole fra 2000 til 2015 i maleri.\n1. Sommerudstilling 2017 i Galleri Korinth Vi holder den første af to sommergruppeudstillinger fra den 5.7 til 23.7 de deltagen kunstnere er: Inge Lindholm som er uddannet på Det Fynske Kunstakademi og er medlem af BKF og Sydfynske Kunstnere. Hun har desuden i mange år undervist børn og voksne i kreative fag i skoler og på højskoler. Krukken, dette basale husgeråd har været en del af menneskets tilværelse lige siden vi blev bofaste. I sin simpleste form et kar, med evnen til at rumme og tilberede mad. Utallige er de former, dette kar har antaget i forskellige kulturer, og endnu rigere de dekorationer, krukker altid er blevet forsynet med overalt på jorden, en rigdom, som udspringer det grundlæggende - at kunne rumme livet Jens Ramsing (født 1966) er billedkunstner og uddannet kunsthistoriker, foruden skribent ved Kunstavisen. Jens Ramsings billeder tager afsæt i den naturalistiske tradition og den klassiske ekspressionisme. Han interesserer sig især for portrættet, ansigtet og menneskeskikkelsen, nogle gange med en lille afstikker i landskabsmaleriet. Hans billeder er ikke portrætter i klassisk forstand, men kredser snarere om ansigtet som psykologisk landskab, ofte med udgangspunkt i billeder af ukendte personer fundet på de sociale medier. Kirsten Schrøder er uddannet billedkunstlærer fra Haderslev Seminarium og Sønderborg Kunstskole. Desuden har hun deltage i kurser på Holbæk kunstskole og Århus Kunst Akademi. Kirsten Schrøder debuterede på KE 1998, KE 1999 og Påskeudstillingen 2000. Desuden udstiller Kirsten fast hos Åbenrå Kunsthandel. Kirsten underviste på Haderslev Kunstskole fra 2000 til 2015 i maleri. Tom Petersen AKA Krudthuset Artwork har gennem hele sit arbejdende liv, haft fokus på æstetiske udtryksformer og kreativitet. Først som pædagog og siden som lektor i drama og teater. Tom har gennem en årrække fastholdt sin kreativitet og særlige udtryksmåde, som omrejsende gøgler med workshops, undervisning og optræden for mange, mange mennesker. Høvle, strygejern eller gamle skolæster udvikler sig til eventyrlige biler. Gamle redskaber og maskindele udvikler til fantasifulde ansigter og installationer. Hele og halve gamle dukker udvikler sig til værker der både kan vække glæde og afsky. Gamle elektriske maskiner, cigarpressere og smukke gamle blæseinstrumenter udvikler sig til fantastiske lamper. Dorthe Dencker skriver på sin hjemmeside: “I live in an arranged marriage. You see, I always knew that someday, I would marry the art. We flirted for more than 30 years. We were constantly on and off. But eight years ago, I took the last step.” Nu bor og arbejder Dorthe på Fejø hvor hun bl.a. laver nogle sindssyg flotte skulpturelle krukker i keramik som nu kan ses i galleriet. David Fox er en spændende engelsk/amerikansk kunstner, født i London i 1957. Der studerede han ved Wimbledon School of Art og på St. Martins School of Art. I 1980'erne flyttede han til New York og har boet og arbejdet der lige siden. David Fox er en visuel kunstner af postmoderne kunst. Hans medier er maleri, tegning, grafik, skulptur, og fotografering. Desuden skriver han teaterstykker, hvoraf to er blevet opført i New York. David Fox arbejder med mange temaer og stilarter, dog er den menneskelige figur central og man fornemmer lysten til at fortælle historier. Frank Fenriz er en af galleriets faste kunstnere der laver spændende skulpturer i bronze, støbt aluminium, Paperclay og andre materialer. Jette Nørskov smykkekunstner der laver unikke smykker af gammelt metal fra ure og lignende. Der er fernisering onsdag den 5.7 kl 16 hvor vi byder på lidt snacks og noget at drikke. Alle er velkommen. Udstillingen vil herefter være åben tirsdag til søndag fra 11-17 eller efter aftale. Sidste dag er 23.7 Venlig hilsen Torben Nebrot Jørgensen\nDrømme, glatte og ru skrøbeligheder\nVi har fornøjelsen af at præsentere to Litauiske kunstnere Konstancija Dzimidaviciene og Rasa Dzimidaviciute Olesen, mor og datter.\nKonstancija er født, bor og arbejder i Litauen. Hele sit voksenliv har hun arbejdet med ler. Hun er uddannet keramiker på Kunstakademiet i Kaunas (Litauen).\nI over 30 år har Konstancija undervist i keramik på kunstskolen og samtidig været en flittig deltager i forskellige udstillinger, både nationalt og internationalt. I Litauen er hun kendt som en af de mest spændende keramikere og har fået flere udmærkelser. Konstancija blev kaldt en ”rolling stones”. Aldrig hviler på det opnåede og altid søgende efter nye måder at kommunikere på. Hun elsker at eksperimentere i sit ”laboratorium”. Hun arbejder med materialer som stentøj, porcelæn og ler af forskellige typer. Forskellige oxider og andre kemiske blandinger æltes i lermassen og glasurer fuldender værket. På den måde skaber hun kontraster i overfladen og strukturen. Konstancija´s seneste værker er skulpturer som handler om verdensorden, naturens cyklus, historiens og nutidens aftryk på individuelle bevidsthed. Konstancija´s unikke løsninger er kontraster mellem massive og lette, glatte og ru, stærke og sarte udtryk.\nVærkerne fungerer både i en moderne indretning og eller i uderummet, haven eller gårdhaven.\nRasa er født i 1969 i Litauen. Hun er uddannet i læderkunst i Litauen og på Tallinn Akademiet i Estland. Ægteskabet bragte hende til Danmark, hvor hun begyndte at udstille sine tegninger i 2010.\nRasa arbejder med olie- og akrylmaling, tusch, blyant, vandfarver, farveblyanter på papir og masonit plader. Tegningerne domineres af sort-hvid, og farverne bruges til at forstærke ideen. Billederne er figurative og meget detaljerede. Hendes malerier en realistisk. Rasa bruger lang tid til at gennemtænke ideerne. Nogle gange kommer det dog pludseligt og billedet skabes på få dage. Andre gange går der op til et år før ideen når et færdigt resultat.\nInspirationen henter hun fra hverdagen, et ordsprog, et sigende udtryk, eventyr, bibelske tekster og brudstykker fra pop- og rocksange kan blive til starten på et billede. Hverdagen” med de let genkendelige menneskers drømme og underbevidsthed udtrykker hun gennem symboler, metaforer og allegorier. Det bruger hun til at fortælle nye historier om livets skrøbelighed, troen, lykken, synderne, kærligheden og alle de andre store livsområder.\nFernisering lørdag den 17.juni kl. Kl 14,00\nHvor du/I udover at opleve de smukke kunstværker, vil få mulighed for at hilse på Rasa og få en snak med Rasa om tilblivelse af hendes værker. Vi byde selvfølelig også på snacks og lidt at drikke.\nUdstillingen er åben fredag fra 13-17 og lørdag/søndag fra 11-17 eller efter aftale. Sidste dag er søndag den 2.juli.\nInvitation til udstillingen ”Dameben og hestekræfter” – Pop-Art Da Steffen Kindt blev optaget på "Kunstnernes Efterårsudstilling", så skrev Frederik Lindskov, Bestyrelsesformand, KE: "Enhver der får værker igennem censureringen, kan med rette kalde sig for kunstner, for panelet er som repræsentant for kunstscenen netop et velkvalificeret fællesskab." Nu er det dog ikke sådan at Steffen Kindt går rundt og kalder sig kunstner, tværtom. han går stille med døren. Hans indstilling er den, at hans billeder skal tale for sig selv. Steffen Kindt, der er født i Berlin, har fået sin uddannelse på kunstskolen i Hamburg. Efter 8 semestre på skolen arbejdede han på forskellige internationale reklamebureauer som ArtDirector og kom i 70´erne til København, hvor han var med til at præge det danske reklamebillede. Han visualiserede mange reklamekampagner internationale såvel nationale. Men da digitalisering vandt mere og mere frem, besluttede han sig at videreføre sin visuelle kunnen. Han begyndte at male, og fik sin første offentlige udstilling i 1989. Derefter ventede mange udstillinger forude og indtil i dag har Steffen Kindt udstillet blandt andet i Skandinavien, Tyskland, England, Frankrig og Holland. Som highlights kan nævnes Kunstnernes Efterårsudstilling, Kunstnernes Påskeudstilling, Nordisk Salon i Helsingborg, Forum für Kunst und Architektur i Essen, No Barking Art Biennale i London, og Berliner Liste i Berlin. Han har yderligere kørt land og rige rundt for at udstille hos mange af landets forskellige kunstforeninger. Når man kigger på Kindts malerier, må man erkende at hans kunst ligger tæt op ad det, som enhver ArtDirector med respekt for sig selv, skal kunne, nemlig at visualisere tanker og ideer, så de kan sælges. Hvad Steffen Kindts arbejdsteknik angår, så starter han altid med en visuel idé som han laver 10 til 15 skitser af, som han så reducerer og komprimerer indtil de er klar til at komme på lærredet. Hans motiver er for det meste kvinder, men de er så reducerede, at de forekommer helt anonyme. De synes at komme fra reklamer - ud fra en perfekt verden, hvor alt er smukt, og hvor mennesker er smukke. Billederne viser altid uddrag af figurer, som om en fotograf har "skudt" modellen midt i en bevægelse, så man nemt får indtrykket af, at bag udsnittet ligger der en historie eller sågar en film. Men hemmeligheden bag billederne er, at beskueren er sat i rollen som voyeur. Der er fernisering lørdag den 27.maj kl. Kl 14, hvor det udover at opleve de smukke kvinder, motorcykler og biler, vil være mulighed for at hilse på kunstneren og få en snak med ham om tilblivelse af værkerne. Der vil både være malerier og grafik at købe. Ud over kunst vil vi også byde på snacks og lidt at drikke. Udstillingen er åben fredag fra 13-17 og lørdag/søndag fra 11-17 eller efter aftale. Sidste dag er søndag den 11.juni På gensyn i Galleri Korinth, Reventlowsvej 15, Korinth, 5600 Faaborg.\nCamilla Mortensen og Maria Lindegaard\nInvitation til udstilling med fotokunst og surrealistiske skulpturer\nGalleri Korinth byder igen på en spændende udstilling med fotograf Camilla Mortensen og billedkunstner og keramiker Maria Lindegaard.\nMaria Lindegaard tog i 2004 grundforløbet på pottemager uddannelsen i Sønderborg, efterfølgende kom hun ind på Århus kunstakademiets keramiske linje. Hun har siden taget en professionsbachelor i pædagogik som supplement til hendes kunsthåndværksfag og er nu ansat som billedkunstlærer hos Aalborg Kulturskole.\nMaria er født 1986 og opvokset på Amager og er nu bosat i Aalborg.\n”De seneste år har jeg primært arbejdet skulpturelt surrealistisk med keramikken, og værkerne optræder ofte i fabeldyrskikkelser. Siden barnsben har tegningen og maleriet fuldt mig, hvilket betyder at jeg er aktiv med flere materialer end blot keramikken, og jeg putter en stor mængde energi og perfektionisme i at mester dem alle. Jeg udtrykker mig i kunsten fordi form og billeder for mig siger mere end ord. Mine værker er som min dagbog og de giver mig et rum, hvor mit sind og tanker får plads til at udfolde og udtrykke sig, og dermed bliver mit indre min inspirationskilde. Når man træder ind i mit univers vil beskueren blive mødt af modpoler eller kontraster såsom: død/liv, makabert/skønhed, løgn/sandhed, fantasi/virkelighed, svigt/trykhed mm..\nMine værker bliver en symbolform for mit liv, og hvad der er virkelighed, ønsker og fantasi for mig.” udtaler Maria Lindegaard.\nCamilla Mortensen er uddannet fotograf fra fotografskolen i Viborg i 2001.\nCamilla er fascineret af fotografiets mange ansigter - blander modefotografi med drømme og natur, hun har rejst i mere end 10 år som modefotograf i hele verden. Camilla elsker at fotografer og lave billeder hvor godt håndværk og fantasi mødes og smelter sammen.\nHun er bosat i Odense med mand og børn.\nDer er fernisering lørdag den 6.maj kl. Kl 14, hvor det udover at opleve de smukke fotografier og keramiske skulpturer, vil det være muligt at hilse på kunstnerne og få en snak med dem om tilblivelse af udstillingen.\nPoul R Weile og Beate Bendel\nVi vil gerne præsentere Beate Bendel og Poul R. Weile I Galleri Korinth glæder vi os til at vise arbejder fra de sidste års produktion af de to kunstnere, tyske Beate Bendel og fynske Poul R. Weile. Vi viser keramiske skulpturer, collager og maleri af begge kunstnere.\nUdstillingen løber fra d. 8. april til d. 30. april med fernisering d. 8. April kl 14.\nBeate Bendel er født i 1954 i Østberlin. Hun er keramiker og maler og har taget afgangseksamen hos den kendte tyske keramiker Hedvig Bollhagen. I 37 år har hun drevet sit eget keramikatelier, både før og efter Murens fald.\nBeate Bendel har altid arbejdet med en koloristisk og ekspressiv malestil i sin keramik, og det har naturligt ført hende videre til maleri på lærred, hvor hun især blev inspireret på et tre måneders arbejdsophold i Canada i 2004.\nPoul R. Weile er født i Nyborg i 1954 og uddannet på det fynske kunstakademi med afgang i 1984. Selvom han er uddannet billedhugger, har han i alle år arbejdet som interdisciplinær samtidskunstner, altid med nærhed, sansning og mellemmenneskelige dimensioner som fundament.\nPoul R. Weile er repræsenteret på flere forskellige museer og har mange skulpturer stående i offentligt rum. Hans arbejde er præget af en antiautoritær og umiddelbar tilgang til Kunsten.\nPerformance og fællesudstillinger De to kunstnere mødtes i 2011 i Berlin og har siden udviklet et tæt samarbejde omkring performance og fælles udstillinger.\nDe har sammen rejst i Europa og Asien og deltaget i flere performance-festivaler. Deres performances tager udgangspunkt i 1920ernes Dada og Fluxus-bevægelsen i 1960erne og sætter simple dagligdags handlinger ind i en social og filosofisk kontekst.\nSamarbejde med Tobaksgården i Assens Til kunstdagen i Assens viser Beate Bendel og Poul R. Weile en sammenhængende installation af forskellige arbejder under fællestitlen “Når Stilheden er forbi, sænker Roen sig”.\nDer bliver udstillet værker fra tegning over maleri til installation og video, opbygget som et dekonstrueret “zuhause”.\nFernisering Udstillingen hos Galleri Korinth åbner med en fernisering d. 8. April kl 14.\nHer vil originalskitsen til The People’s Princess, Poul R. Weiles forslag til en rytterstatue af Lady Diana, blive præsenteret. Projektet kan ses på www.thepeoplesprincess.com.\nHolger Klintholm 59 år Magister i morskabslitteratur\nErfaring med: Familie Selvforsyning Biografdrift Langbue Antikvarboghandel Mikroforlag Spoken Word Undervisning (produktionsskole og VUC) Installationskunst En del af Kunsthal ULYS Medlem af ølklubben ÖLMÖTET Tidligere bestyrelsesmedlem af Glamsbjerg Friluftsbads Venner\nGalleri Illios, Fensten (gruppeudstilling med Mangfoldigheden)\nRidehuset i Aarhus (i forbindelse med Antikvarisk Bogfest)\nMusikhuset i Esbjerg (i forbindelse med Ribe Antikvariats Bogudsalg)\nFlygtningekunst – Kunsthal ULYS – Odense Havn (med Lars Mikkes)\nGOLEM NIGHT – Kulturmaskinen (inviteret af Ras Bolding)\nStudenterhuset Odense (ULYS generalforsamling)\nULYS #3 – Kunsthal ULYS – Odense Havn (flere udstillere)\nPolymeren i Aarslev (med Alex Mørch, Lars Mikkes, Mikala Valeur)\nPlanlagt: Skolerne i Oure – landart installation – forår 2017invitation til ArtistTalk\nmed lene juhler\nom hendes udstilling\n"AT VANDRE PÅ TÅGESTIER" - "ALONG THE MISTY PATH"\n”Når tillid overtager egoet. Det var den titel Kunstfotograf Britta Egebjerg og jeg skabte i vores samarbejde, hvor vi besluttede ikke mere at være grådige, bange og passe på, men hvor formålet er at give vores viden videre, hjælpe hinanden som kunstnere, bakke kunstnerne op, give adresser, netværk og teknikker videre med tillid til at vi får lige så meget igen.\nVores erfaring viser at det giver så meget tilbage. Når jeg maler er processen det allervigtigste, det færdige værk kan jeg ikke genkende, processen har skabt et nyt værk som jeg lige skal vænne mig til. Jeg elsker processen at stå i ingenmandsland uden kontrol. Det er voldsomt og smukt.” siger Lene Juhler.\nSøndag den 12. februar kl 14 er Lene Juhler tilbage i Galleri Korinth til en artist talk hvor hun vil fortælle om sig skabertrang og hvor det det vil være muligt at stille spørgsmål til hende.\nUdstillingen kan også ses fredage, lørdage og søndage fra kl 11-17 med sidste dag søndag den 12.februar til kl 17 eller efter aftale.\nPå gensyn i Galleri Korinth, Reventlowsvej 15, Korinth, 5600 Faaborg. Yderligere oplysninger telefon 4240 3201.\nVi er meget stolte af at kunne præsentere vores næste kunstner Lene Juhler fra Vejle. Lene har udstillet flere gange på Vejle Kunstmuseum med separatudstillingen JOHANNE-CHRISTINE og installationsudstilling BARNETS STEMME. Lene er også medlem af Fyns Grafiske Værksted og er med i udstillingen DEN SORTE SKOLE som sidste blev vist på Brandts13 og som i år skal videre til Kastrupgård Samlingen. Lene har fået mange legater bl.a. et 6 ugers ophold på Nagoya University af Art i Japan fra Toyota-fonden.\nVi vil overlade ordet til kunsthistoriker og forfatter Mikkel Harris Carlsen:\n”ALTINGS RUM Med udstillingen ”at vandre på tågestier” præsenteres værker fra de seneste 5 år af Lene Juhlers kunstneriske virke. Efter i en årrække at have dyrket det monokrone og nedtonede, har kunstneren genforelsket sig i det farvestærke udtryk. Flere af de nye værker er malet oven på ældre, og som i en pergamentrulle skimtes de gamle malerier igennem motivernes lag, nogle gange i mindre udsnit, andre gange i hele figurer.\nHvis man skal presse Lene Juhler ind i en etableret isme, ville jeg placere hende i symbolismen. Her får intuitioner, stemninger og visioner et ydre udtryk i en blanding af klarhed og gåde. Jeg tænker selv på Lenes billeder som drømme, de giver mig en følelse af at være ved at vågne, de synes ligesom visse drømme at rumme en betydning, som er på samme tid luftig og altafgørende.\nI sin helhed opleves udstillingen som en billedsymfoni af variationer. Johanne Christine, den hvide dame, går igen fra en tidligere billedserie. Ovale former, som kan være nødder eller kokoner, falder som en livgivende regnbyge. Et barn hænger fra en stang som en luftakrobat med fødderne dinglende i det tomme rum – mulighedernes uendelighed måske? Pigtrådsagtige linjer minder os om de begrænsninger, tilværelsen sætter op, og viljen bryder ned. Hverdagsfænomener som vasketøj og møbler får i Lene Juhlers visuelle kalejdoskop en signifikans som de enkle, men nøje udvalgte elementer i en byzantinsk ikon.\nDen symbolsvangre og allestedsnærværende ravn er på det nærmeste blevet en signatur i de nyeste værker, som en forankring i motivernes spindelvævsfine beskaffenhed. Ravnen opfattes traditionelt som en budbringer i myter og religiøse fortællinger, en forsikring om en åndelig dimension og tilstedeværelse – og paradoksalt nok det mest fysiske i Lene Juhlers billeder. Den hellige Benedikt af Nurcia modtog besøg af en ravn, der holdt ham med selskab, da han levede i en hule. Omvendt sendte Noa en ravn ud for at søge land efter syndfloden. Den vendte som bekendt tilbage med uforrettet sag, mens duen havde mere held med sig.\nI Lene Juhlers drømmende og visionære univers kan det tilsvarende være svært at finde fast grund under fødderne, man vandrer på tågestriber og luftstrømme, det materielles tyngde er ophævet, sindet er sat fri til at rejse og drømme.”\nVi håber at se rigtig mange lørdag den 28.januar kl. 14 til fernisering hvor det vil være muligt at hilse på Lene Juhler og få en snak med hende om tilblivelse af udstillingen.\nUd over kunst vil vi også byde på snacks og lidt at drikke. Udstillingen er åben fredag-lørdag og søndag fra 11-17 og sidste dag er søndag den 12.februar.\nPå gensyn i Galleri Korinth, Reventlowsvej 15, Korinth, 5600 Faaborg.\nYderligere oplysninger telefon 4240 3201.